Ago Samoson

Ago Samoson (sündinud 9. juulil 1955 Tulunis Irkutski oblastis) on eesti füüsik."Eesti teaduse biograafiline leksikon", 3. köide.

Elulugu
Samoson on lõpetanud 1973. aastal Friedrich Reinhold Kreutzwaldi nimelise Võru 1. Keskkooli ja 1978. aastal Tartu Riikliku Ülikooli füüsika-keemiateaduskonna. 1984 sai ta Eesti NSV TA Füüsika Instituudis füüsika-matemaatikakandidaadi kraadi väitekirjaga "Ядерный магнитный резонанс высокого разрешения квадруполных ядер с полуцелым спином в твердом теле" (juhendaja Endel Lippmaa).

Aastatel 1978–1980 oli ta Küberneetika Instituudi nooremteadur, 1980–1987 Eesti NSV TA Keemilise ja Bioloogilise Füüsika Instituudi (KBFI) teadur, 1990 vanemteadur. 1987–1989 töötas ta California Ülikoolis Berkeleys (USA-s)), 1990–1991 ettevõttes Bruker Analytische Messtechnik GmbH (Saksamaal), 1992–1994 Uppsala Ülikoolis. 1995–2001 oli Samoson KBFI vanemteadur, 2001–2006 direktor, 2006–2010 keemilise füüsika labori vanem- ja juhtivteadur. Hiljem on ta olnud Suurbritannias asuva Warwicki ülikooli professor (2008–2013), TTÜ Tehnomeedikumi vanem- ja juhtivteadur (2010–2016), TTÜ tervisetehnoloogiate instituudi juhtivteadur (2017–2020) ning 2021. aastast juhtivteadur ja laborijuhataja TTÜ küberneetika instituudis (vaadatud 05.02.2025).

Teadustöö
Ago Samosoni peamised uurimisvaldkonnad on olnud raadiospektroskoopia arendamine ja sellega seotud füüsikaliste printsiipide mõistmine, programmeerimine, aparaadiehitus ja materjaliuuringud. Tema põhilised töötulemused on nn kvadrupooltuumade kõrge lahutusega spektroskoopia (R&D Magazine'i auhind R&D 100 1989, EV täppisteaduste teaduspreemia 1996) ja ülikiire proovirotatsiooni arendamise alal (EV innovaatilise toote teaduspreemia 2006, kollektiivi juht). Ta on avaldanud üle 80 teaduspublikatsiooni ning tal on 3 USAs kaitstud patenti tuumamagnetresonantsi alal.

Publitsistika
Samoson on sage arvamuslugude autor Eesti meedias. Ta on kritiseerinud Rail BalticutAgo Samoson, "Tuulikud, tuhnurid ja radarid", Sirp, 07.06.2019 (vaadatud 05.02.2025) ja e-valimiste turvalisust ("mitmed valimiste võtmeisikud on ise mõjutatavad või huvide konfliktiga"Ago Samoson, "TalTechi teadlased: Eesti e-valimised ei ole turvalised", Postimees, 4. veebruar 2025 (vaadatud 05.02.2025)), hoiatanud "intellektuaalväärtuste lekkeohu" rahvusvahelistes teadusprojektidesAgo Samoson, "Teadus versus "teadlemine"", Postimees, 9. juuni 2010 (vaadatud 05.02.2025), eest kutsunud üles looma Setomaale vabakaubandustsooni (tuues ühtlasi eeskujuks setode tunnistamist "ametlikult üheks põhirahvuseks" Venemaal 2010. aastal), kaotama kohustuslikku ajateenistust ("Noore, kõige õppimisvõimelisemas kasvueas aju käsutamine kasarmusse on isiku suhtes inimsusevastane, rahvuse mõttes genotsiid."Ago Samoson, "Akadeemiline vaba(n)dus", Sirp, 15.03.2019 (vaadatud 05.02.2025)) ning Eestit Costa Rica eeskujul demilitariseerima ("sõduriromantika (mida meie kaitsevõime tegelikult ongi – vene keeles "operetotšnaja armija"; "võiks loogilise jätkuna Balti ketile demilitariseerimine katta vööndi Valgest merest Musta mereni üle kogu Ida-Euroopa ja Lääne-Venemaa")"Ago Samoson, "Teeme ära: mõõgad atradeks!", Sirp, 18.10.2019 (vaadatud 05.02.2025); "Ka meie suurt kaitsekulude protsenti õhutavad tagant ikkagi eelkõige püssivabrikandid", "Valitsus peaks leidma uue elumõtte postmilitaarse ühiskonna ülesehitamises, sest praegune kaitse- ja välispoliitika on karvapealt ettevalmistus Krimmi stsenaariumi kordumiseks"). Krimmi annekteerimise põhjuseks 2014. aastal oli Samosoni hinnangul ""vaenlase" kasvav relvatärin ja järeleandmine seletamatule hirmule", mistõttu ta hoiatas: "Kui Eestit midagi tõsiselt ohustab, siis on see langemine omaenda provokatiivse NATO-lembuse ohvriks."

Poliitiline tegevus
2015. aastal kandideeris Ago Samoson riigikokku Eestimaa Roheliste nimekirjas (ise erakonnaga liitumata), kuid ei osutunud valituks.Ago Samoson, Riigikogu valimised 2015, Vabariigi Valimiskomisjon (vaadatud 05.02.2025)

Sport
Ago Samoson on Eesti meistersportlane orienteerumises.

Tunnustus
 1997 riigi teaduspreemia täppisteadustes
 2001 Valgetähe III klassi teenetemärk
 2006 riigi teaduspreemia innovaatilise tooteni viinud väljapaistva teadus- ja arendustöö eest

Teadusartikleid
 "High resolution MAS-NMR of quadrupolar nuclei in powders" (kaasautor) // J. Magn. Reson. 49 (1982) 2
 "Excitation phenomena and line intensities in high-resolution NMR powder spectra of half-integer quadrupolar nuclei" (kaasautor) // Phys. Rev. B 28 (1983) 11
 "Satellite transition high-resolution NMR of quadrupolar nuclei in powders" // Chem. Phys. Lett. 119 (1985) 1
 "High resolution solid-state NMR averaging of second-order effects by means of a double-rotor" (kaasautor) // Mol. Phys. 65 (1988) 4
 "Two-dimensional isotropic NMR of quadrupole nuclei in solids" // J. Magn. Reson. A 121 (1996)
 "Extended magic-angle spinning" // Encyclopedia of Nuclear Magn. Reson. 9. Advances in NMR. 2002
 "New horizons for magic-angle spinning NMR" (kaasautor) // Topics in Current Chem. 246 (2005)
 "Ülikiire proovirotatsiooni tehnika arendamine" (kaasautor) // Eesti Vabariigi teaduspreemiad 2006. Tallinn, 2006

Viited

Kirjandus
 "Eesti Vabariigi teaduspreemiad" 2006, lk 26


Välislingid

 Ago Samoson Teadus versus "teadlemine"" Postimees, 9. juuni 2010
 Ago Samoson "Üliõpilane on ka inimene" Rajaleidja/Postimees, 10. oktoober 2010
 Ago Samoson "Rektori "ahaad"" Postimees, 31. mai 2012
 Ago Samoson "Kas meil ikka on aega veel?" Postimees, 26. märts 2013

 "FAKTIKONTROLL | TalTechi teadlased pole avastanud, et e-valimised pole turvalised. TalTechi teadur levitab sama ülikooli teadlaste töö kohta valeinfot", EPL, 06.05.2025

Kategooria:Eesti füüsikud
Kategooria:Eesti orienteerujad
Kategooria:Tartu Ülikooli füüsika-keemiateaduskonna vilistlased
Kategooria:Valgetähe III klassi teenetemärgi kavalerid
Kategooria:Sündinud 1955